Täna saates - moslemipaar tappis Californias 14 inimest.
Võimude arvates on see seotud terrorismiga.
Presidendiportfelli taotlev Marco Rubio
rääkis evangeelsetele usklikele, kuidas usk tema poliitikat vormib.
Endine jõuguliige ja moslem leidis Kristuse.
Nüüd laulab ta ülistust Jumalale ja võidab kadunuid Kristusele.
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on puhkusel.
California veresaunas on ilmnenud süngeid üksikasju.
14 inimest hukkus ja 21 sai haavata, kui rünnati jõulupidu.
Teos kahtlustatav abielupaar tulistas üle 150 lasu
San Bernardino Tervishoiuametis.
Paaril jätkus relvi rohkemakski. Jätkab Charlene Aaron.
Tuhanded osalesid veresaunaohvrite mälestusteenistusel.
Kriminalistid tuvastasid hukkunute nimed.
Ohvrite vanus jäi 26-60 aasta vahele.
Michael Wetzelit jäid leinama naine ja kuus last.
Nad on šokis. Kuus last kaotasid isa.
See naine kaotas oma mehe.
Ta kallistas ja suudles mind enne lahkumist. Hoian sellest kinni.
Kogukonnad leinavad oma lähedasi.
Kahtlusalune on USAs sündinud moslem Syed Farook
ja tema Pakistanis sündinud naine Tashfeen Malik.
Mõnede uurijate sõnul suhtles Farook terrorismis kahtlustatavatega.
CNN-i teatel ütlesid võimud,
et ta oli kontaktis välismaiste terrorismis kahtlustatavatega
ja radikaliseerus pärast abiellumist Saudi Araabias 2014. a.
Terrorisidemetele viitab ka tulistajapaari kodust leitud relvastus:
12 pommi, mis võidi valmistada al-Qaeda ajakirja juhiste järgi,
ning hulgaliselt laskemoona.
Nad oleks võinud teisegi rünnaku teha.
Üks naaber oli kahtlustama hakanud.
Naine märkas, et paar oli saanud pakke,
lühikese ajaga palju pakke.
Nad tegelesid millegagi garaažis.
Naabrid ei teatanud sellest rassismisüüdistuste kartuse tõttu.
Võimude sõnul käis Farook Saudi Araabias
vähemalt kaks korda aastail 2013―14.
On arutatud, kas naine võis mõjutada tema radikaliseerumist.
The New York Daily News väitis: "Seda Jumal ei paranda."
Vabariiklaste presidendikandidaate kritiseeriti selle eest,
et nood jutlustavad palvest ja vaikivad relvaseaduste suhtes.
Esilehest räägiti palju Twitteris.
Usklikke hakati kritiseerima, kuna nood pakkusid palveabi.
Dr Russel Moore Lõuna-Baptisti Liidust
kutsus lehte vallandama pealkirja ja artikli eest vastutavat toimetajat.
Tema sõnul ei saa pilgata palvesse uskujaid.
Kui usklikud palvetavad, usume, et teeme midagi.
Palume Jumalat olukorda, et ta trööstiks leinajaid
ja piiraks kurjust. Sellest üksi siiski ei piisa.
Keegi ei väida, et tuleks ainult palvetada
ning lasta ebaõiglusel ja vägivallal vohada.
Palve on mõistlik ja hea esimene samm meie maa jaoks.
Charlene Aaron, CBN News
Juhtum tekitas poleemikat palve mõjust kriisides.
Stuudios on Regenti Ülikooli dekaan dr Corne Bekker.
Aitäh, et tulite. - Hea meelega.
Kui öeldakse "Palvetan su eest", võidakse seda vaid lohutuseks pidada.
Kristlikust perspektiivist on see rohkem või kuidas? - Muidugi.
Jumal kutsub meid osalema Tema kuningriigi ilmutamises.
Palves ühendame oma hääle Kristuse omaga.
Piibli järgi palvetab Ta ise meie eest.
Kui palvetame, osaleme Jumala riigi elluviimises.
Kas palve on rünnaku all? - Näen seda Facebookis ja kõikjal.
Elame pragmaatilises maailmas,
mis teeb vahet usu ja tegude, palve ja tegelikkuse vahel.
On huvitav, et kriisiolukorras
paluvad Jumalat appi ka paljud uskmatud. Miks?
Kuna meid on loodud vajama Jumalat. 1. Moosese raamatus öeldakse,
et Jumal lõi inimese maa põrmust ja puhus temasse elu vaimu.
Kui elu on kaalukausil, teavad kõik, et vajame Jumalat.
Räägime palvest meie maa eest
ja palves oma maa kaitsmisest. On see usk põhjendatud? - On.
Kui alandame end ja palvetame, tervendab Jumal meie maa.
Jeesus palvetas: "Sinu riik tulgu,
Sinu tahtmine sündigu nagu maa peal nõnda ka taevas."
Aitäh intervjuu eest, dr Corne Bekker Regenti Ülikoolist.
Rünnaku ohvrite kohta tuleb pidevalt uut infot.
Nicholas Thalasinos oli messiaanlik juut.
Ta olevat vestelnud innukalt islami loomusest
kahtlustatava tulistajaga paar nädalat varem.
Thalasinose naine peab meest usumärtriks.
Rünnakus hukkus ka radikaalse islami eest põgenenud kristlasest naine.
Benetta Bet-Badal põgenes perega tagakiusu eest Iraanis
pärast islamirevolutsiooni.
Ta oli siis 18-aastane. Ta käis USAs kolledžis,
abiellus ja sai kolm last. Pere ütles:
"On irooniline, et tema elu võttis samasugune ekstremism,
mille eest ta aastaid tagasi põgenes."
Lisainfot Bennetta Bet-Badali ja pere avalduste kohta
ning radikaalse islami teemal leiate meie kodulehel cbnnews.com
Californina rünnakud õhutavad debatti Süüria põgenike teemal,
kes Euroopast USAsse saabuvad.
Arutelu süvenes pärast Pariisi terrorirünnakuid.
Mõned kubernerid ei taha neid USAsse lubada.
CBN-i Operatsioon Õnnistus on kohal sõjast räsitud Süürias.
See näitab poolt, mis debatis puudub.
Efrem Grahami raporti järgi annab see põgenikele hääle.
Põgenikud on esileheuudis. Debatt elavnes, kui ilmnes,
et ühe Pariisi rünnakuis osalenu juurest leiti Süüria pass.
Räägitakse ISISe infiltreerumisest põgenikke sekka.
On hea ohtu teadvustada.
Operatsioon Õnnistuse juht Horan jälgis põgenikekriisi lähedalt.
Ta külastas Ungari-Kroaatia piiri, kuhu saabus tuhandeid.
Nad ületasid 9 riigi piirid.
Käisite esirindel. Mida me ei kuule ega näe?
Kuuleme loost vaid üht poolt.
Põgenike perspektiivi eriti ei valgustata.
Suur enamus neist, kellega kohtusime ja rääkisime,
pole sugugi terroristid.
Siin on mõned näod. Pildid tegi David Dar Operatsioonist Õnnistus,
kes vestles inimestega fotodel.
Nad ütlesid: "Oli kolm valikut. Alistuda Assadi režiimile,
olla sunnitud võitlema ISISe kõrval või jääda ja saada tapetud."
Kui näeme Pariisi rünnakuid ja terrorit kõikjal,
tuleb mõista, et nad põgenevad täpselt samasuguse terrori eest.
Põgenike seas on palju noori mehi. See pole juhus.
Ühe 27-aastase Süüria kristlase pere kraapis kõik raha kokku,
et teda saata.
Ta ütles: "Ma ei olnud vabatahtlik.
Pere valis mind, kuna oli tõenäoline, et jääksin ellu
17-tunnisel merereisil kummipaadiga Türgist Kreekasse.
Olin kogu tee merehaige. Olin veendunud, et suren.
Palvetasime valjult Jumalalt pääsemist. Paljud hukkusid.
Nad põgenevad meeleheites? - Muidugi meeleheitest.
Kuid kõik ei suuda põgeneda.
Seepärast ei peatu Operatsioon Õnnistus piiril.
Töötame Süürias.
Meil on partnerid Kirde-Süürias.
Piirkond on hetkel ISISe-vaba, kuna seda kaitsevad kurdid.
Seal on kristlikke süürlasi. Nad räägivad Jeesuse aramea keelt.
Efrem Graham, CBN News
Kuuba immigrandi poeg elab USAs unistuste elu.
Presidendiks kandideeriv Marco Rubio räägib oma usust
ja nägemusest Iowa evangeelsetele usklikele.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere tulemast tagasi!
USA presidendivalimiskampaanial saab enim tähelepanu Donald Trump.
Teised kandidaadid tulevad vaikselt järgi.
Marco Rubio pöördus Iowas evangeelsete usklike poole.
Reporter David Brody tutvus Rubioga,
kui too kuulutas oma evangeelset sõnumit.
Marco Rubio parimad hetked on olnud debatilaval.
Miks põlatakse kutseharidust?
Keevitajad teenivad rohkem kui filosoofid. Vajame keevitajaid.
Rubiol on isiklik Ameerikat pooldav lugu.
See pole üksnes mu kodumaa. See maa muutis mu pere ajalugu.
Mu vanemad polnud rikkad. Nad on Kuuba vaestest peredest.
See aitab Rubiol toetust koguda.
Demokraadid ei taha teda vastaseks.
Sosistatakse, et teete muret Hillary Clintoni seltskonnale.
Usun, et suudan ta võita. Seepärast kandideerisingi.
Oleksin partei parim kandidaat.
Rubiot ootab raske töö eriti Iowas,
kus toimub esimene hääletus. Ted Cruz, Ben Carson, Donald Trump
saavad siit tugevat toetust.
Rubio teab, et vajab evangeelsete usklike toetust.
Florida senaatori Marco Rubio.
Tänupühanädalal sai CBN News heita eksklusiivse pilgu
Rubio ja saja pastori kohtumisele Cedar Rapidsis ja Des Moines'is.
Ürituse sponsoriks oli American Renewal Project,
mis püüab pastoreid poliitikasse kaasata.
Kui hüljata juudi-kristlikud väärtused, hüljatakse USA alus ja põhimõtted.
Usume, et igaühel on põhiõigused, mis lähtuvad Loojalt.
Sellest tulevad vaba ettevõtlus ja föderatsioon. Kui Loojat pole,
siis mis on õiguste, valitsuse ja seaduse allikas?
Rubio rääkis pastoritele endast,
näiteks lühikeseks jäänud karjäärist ülikooli jalgpallimeeskonnas.
Mõistsin, et mu saatus on NFL.
Mul puudusid vaid suurus, kiirus ja võimed.
Ta rääkis ka evangeelsetele usklikele tähtsatest teemadest ...
- Meie praegune president austab Iraani juhti rohkem kui Iisraeli.
ja ka radikaalsest islamist.
Nad usuvad, et Iowat või seda, mida teatakse Iowa osariigina,
valitseb ühel päeval nende tõlgendus šariaadi seadusest.
Rubio selgitas konflikti religioosset iseloomu.
Religioon on tähtis, sest see on nende motiiviks.
Tuleb mõista motiive.
Tavaliselt on taustal geopoliitilised või rahvuslikud pürgimused.
Radikaalset islamit motiveerib nende tõlgendus islamist,
mille järgi neil olevat kohus tappa kõik eriarvamusel olijad.
Rubio rääkis ka hirmust,
et põhiseaduses seisvad usuvabadused on ohus.
Usuvabadus pole üksnes õigus uskuda soovitud viisil,
vaid õigus harrastada oma usku kõigil elualadel.
Kui ühiskonda ja moraaliväärtusi rünnatakse, peavad pastorid tõusma.
Olen kohtunud pastorite ja teistega,
kes ei julge tõtt rääkida, kuna ei taha kedagi solvata
ega kedagi ära ajada. Rahvas tahab rõõmsaid asju kuulda.
Usun, et kõnelejad peavad tõtt kuulutama.
Pastorid tahtsid kuulda Rubio vaimseid nägemusi.
Millised kogemused on teil Issanda Jeesuse Kristusega?
Rubio selgitas, et evangeelses koguduses käimine
elavdas tema katoliiklikku usku.
Õppisin katoliikluse kohta alles siis, kui tutvusin teise uskkonnaga
ja hakkasin õppima Jumala Sõnast.
Alles siis hakkas liturgia mulle avanema.
Siis muutus kandidaat Rubio pastor Rubioks.
Kirjeldan oma suhet Jeesusega neile, kes pole usklikud, rääkides,
et Jumal tuli inimesena maailma ja suri meie pattude eest.
Ta on ühekordne ohver. Sinnamaani elasime käsu all.
Käsu ajal tuli ohverdada veatu tall, et patt saaks kaetud, mitte kaotatud.
Jumala Poeg oli ühekordne ohver.
Vastus sobis küsijale.
Tahtsin kuulda tema suhte kohta Jeesusesse. Ta vastas hästi.
Toetame Rubiot üsna tugevalt.
Me pole veel täiesti kindlad, kuid see õhtu muutis mängu.
Võit polnud kerge. Üks pastor mainis ära,
et tema kampaaniat toetab homoabielude aktivist Paul Singer.
Kust ma tean, et ta ei juhi sind ega kasuta oma mõjuvõimu?
Kampaanias osaledes aktsepteeritakse minu väärtusi,
mitte vastupidi. See on olnud minu põhimõte.
Vastus rahuldas.
Mulle meeldis see, et kui annetaja teda toetab,
tuleb tal aktsepteerida tema väärtusi, mitte vastupidi. Hästi öeldud.
See on Rubio suhete algus evangeelsetega. Neid takistab see,
et Rubio toetas demokraate immigratsiooniseaduse reformis.
Nüüd saab ta evangeelsete seas uusi sõpru ja ka palvetoetust.
Kuulutame sinu kohale Vägeva Jumala soosingut,
tarkust ja väge just nüüd.
David Brody, Des Moines, Iowa
Järgmiseks - mees jättis jõuguelu ja seejärel islami, et järgida Jeesust.
Nüüd laulab ta ülistuslaule.
Täida oma päevad Jumala Sõna muutva väega.
Olge tugevad ja julged! Ärge kartke!
Rahu ma jätan teile, oma rahu ma annan teile.
Jumal on me varjupaik ja tugevus, abimees kitsikuses ja kergesti leitav.
Seepärast me ei karda.
The Transforming Word: Kirjakohad hirmu võitmiseks ja rahu kogemiseks.
Nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere tulemast tagasi!
Indoneesiast tuleb tugev tunnistus endisest moslemist gängiliikmest,
kes hakkas Jeesust uskuma. Nüüd kuulutab ta evangeeliumi
traditsioonilise kristliku muusikaga ja püüab selgitada moslemitele,
et Koraani järgi on Jeesus tee Jumala juurde. Jätkab Lucille Talusan.
Saeful mängib sunda muusikat traditsioonilisel pillil.
Nooruses tunti teda hoopis teiste asjade poolest.
Koolist välja langenud Saeful pressis inimestelt raha välja.
Ta isegi vigastas neid, et oma tahtmist saada.
Lõpetasin, kuna kuulsin snaiperist, kes meie jõuku jahtis.
Sõber tapeti ära. Kartsin, et olen järgmine.
Põgenesin meie külast.
Saeful otsis pelgupaika isa juurest, kuid ei teadnud, kust isa leiab.
Nad polnud aastaid kohtunud.
Üllatuslikult leidis ta isa kristlikust kogudusest.
Oleme sundalased. Järgime rangelt islamit.
Püüdsin isa tagasi islamisse veenda, kuid ta ütles: "Ma ei saa.
Kui tahad kristluse kohta teada, loe Piiblit. Ma ei oska vastata."
Saeful läks koju ja luges isa antud Piiblit.
Matteuse 11:28 lohutas: Tulge minu juurde. Annan hingamise.
Tundsin hirmu ja ahistust.
Ütlesin Jumalale: "Usun, kui mulle rahu annad".
Lugesin Johannese 14:6 - "Mina olen tee, tõde ja elu;
keegi ei tule Isa juurde muidu kui minu kaudu."
Saeful uskus, et isa valik oli õige. Temagi otsustas Jeesust järgida.
Kõik muutus. Ma ei kartnud enam.
Saeful naasis muutunud mehena. Ta teenis Jumalat
traditsioonilise muusikaga. See tõmbas ligi külaelanikke.
See on keskus, kus Saeful õpetab ja mängib traditsioonilist muusikat.
Ta nimetab seda kontekstuaalseks teenimistööks,
kus ta evangeliseerib rahvast kultuuri kontekstis.
Usun, et Jumal andis mulle muusikaande.
Võin tõmmata rahvast Jumala juurde neile armsa muusika kaudu.
Moslemitele, nagu Dede, meeldib Saefuli muusika.
Sain lauludest rahu. Saefuli naine rääkis laulude tähendusest.
Õppisin kristlust tundma ja et Jeesus on Jumal.
Kui Jeesust uskuma hakkasin, rääkisin usust perele.
Nad loevad regulaarselt Koraani. Näitan neile sealt Jeesust ja räägin,
et Jeesus on tee Jumala juurde. Koraan võib Jeesuse juurde viia.
Aga islamiäärmuslased, kes võivad teda usust taganejaks pidada
ja püüda tema elu kallale kippuda?
Ma ei karda, kuna mulle on Kristus elu ja surm on võit.
Kui inimesed mulle vastu hakkavad, võin öelda: "Mis ma valesti tegin?
Islam õpetas mind ja näitas mulle tee,
õige tee igavese õnne juurde, ja see on vaid Issa Almasih, Jeesus."
Lucille Talusan, Lääne-Jaava, Indoneesia
Tore reportaaž, Lucille.
Lisainfot ülemaailmse koguduse tegemiste kohta
saab meie kodulehelt cbnnews.com. Jätkame pärast reklaami.
CBN'i The Transforming Word on Pat Robertsoni uus õpetussari.
Lindistasin Piiblist kirjakohti hirmu ja vabanemise kohta.
Kuulake neid hoolikalt.
Tahan, et vabaneksid hirmust.
Sari õpetab piibellikke põhimõtteid hirmu ja ahistuse võitmiseks
ning kuidas Sõna kuulmine ja valjult kuulutamine võib rahu tuua.
"Sest Jumal pole andnud meile arguse vaimu, vaid väe
armastuse ja mõistliku meele vaimu." 2Tm 1:7
Täiuslik aramastus ajab kartuse välja, sest kartuses on piin (ingl.k.).
Jumal ei taha, keegi teist piinades elaks.
The Transforming Word 2
kirjakohad hirmu võitmiseks ja rahu kogemiseks.
Nüüd saadaval.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Beirutis, Liibanonis, tehti novembris ajalugu.
Teenistus nimega Power to Change jõudis evangeeliumiga miljoniteni.
Riiklik kampaania kulmineerus kolme festivaliüritusega,
igal neist üle 1500 osaleja.
Koosolekud kanti üle kolmel kanalil ja ka rahvustelevisioonis.
Miljonid, eelkõige moslemid, said vaadata saadet
Liibanonis ja Süürias.
Sündmuse kohta võib lugeda uudiste kodulehel Global Lane blogist.
See on tänaseks kõik.
Loodetavasti saade meeldis teile. Aitäh vaatamast!
Kohtumiseni! Jumal õnnistagu teid!
Tõlge: Monika Jaaguri